hotchpotch/miracl-hf-unified huggingface dataset:
Kalervo Palsa ja kuriton käsi
Kalervo Palsa ja kuriton käsi (työnimiä "Palsa" ja "Koko puu kuvia täynnä") on Pekka Lehdon ohjaama fiktiivinen elokuva taiteilija Kalervo Palsasta.
Elokuva kuvattiin vuonna 2005 ja sen suunniteltu ensi-ilta oli syksyllä 2006, mutta Lehto ei saanut elokuvalle sopivaa levityssopimusta. Se esitettiin ensimmäisen kerran vasta vuoden 2013 Sodankylän elokuvajuhlilla ja syyskuussa 2013 Rakkautta ja Anarkiaa -festivaalilla.
Elokuvateatterilevitykseen elokuvan oli määrä tulla marraskuussa 2013, mutta teatteriensi-iltaa siirrettiin helmikuuhun 2014 muiden kotimaisten taide-elokuvien runsaan tarjonnan vuoksi. Tammikuun 2014 lopulla ensi-iltaa lykättiin jälleen tarkoituksena julkaista elokuva yhtä aikaa sekä elokuvateattereissa että digitaalisessa muodossa syksyllä 2014. Elokuvan ensi-ilta oli lopulta 12. syyskuuta 2014 levitysnimellä "Palsa". Elokuva keräsi ensi-iltaviikonloppunaan hieman yli 400 katsojaa.
Lehto on suunnitellut elokuvan laajentamista trilogiaksi, jonka myöhemmissä osissa käsiteltäisiin kirjailija Timo K. Mukkaa ja kuvataiteilijaa Reidar Särestöniemeä.
Hydroksinaftolisininen
Hydroksinaftolisininen (CHNOSNa) on atsoväriaine, jota käytetään analyyttisessä kemiassa muun muassa kompleksometrisenä indikaattorina kompleksometrisissä titrauksissa.
Hydroksinaftolisinistä käytetään erityisesti maa-alkalimetallipitoisuuksien määrittämiseen. Se toimii indikaattorina erityisesti veden kovuuden eli veden sisältämän kalsium- ja magnesiumpitoisuuden määrityksessä. Hydroksinaftolisininen muodostaa metalli-ionien kanssa emäksisissä olosuhteissa punaisen kompleksin. Titratessa EDTA:lla hydroksinaftolisininen vapautuu ja liuoksen väri muuttuu siniseksi. Hydroksinaftolisinistä voidaan käyttää myös maa-alkalimetallien ja lantanoidien pitoisuuden määrittämiseen spektrofotometrisesti.
Olavio López Duque
Olavio López Duque (6. helmikuuta 1932 Manizales – 11. kesäkuuta 2013) oli kolumbialainen roomalaiskatolinen piispa. Hän liittyi augustinolaisiin rekollekteihin 28. syyskuuta 1947 ja sai pappisvihkimyksensä 30. lokakuuta 1955. López Duque nimitettiin 30. toukokuuta 1977 Casanaren apostoliseksi vikaariksi sekä Strongolin titulaaripiispaksi, ja piispaksi vihkiminen seurasi 7. elokuuta. Pääkonsekraattorina toimi Eduardo Martínez Somalo, jota avustivat Rubén Buitrago Trujillo ja Arturo Salazar Mejia.
López Duque erosi tehtävistään apostolisena vikaarina 29. lokakuuta 1999.
Edward Aloysius Fitzgerald
Edward Aloysius Fitzgerald (13. helmikuuta 1893 Cresco, Iowa – 31. maaliskuuta 1972) oli yhdysvaltalainen roomalaiskatolinen piispa. Hänet vihittiin papiksi Dubuquen arkkihiippakuntaan 25. heinäkuuta 1916 ja nimitettiin Dubuquen vihkipiispaksi sekä Cantanuksen titulaaripiispaksi 3. elokuuta 1946. Piispaksi vihkiminen seurasi 12. syyskuuta. Pääkonsekraattorina toimi Henry Patrick Rohlman, jota avustivat Louis Benedict Kucera ja Leo Binz.
Fitzgerald sai 20. lokakuuta 1949 nimityksen Winonan piispaksi Minnesotaan. Hän jäi eläkkeelle 8. tammikuuta 1969, jolloin hänet nimitettiin vielä Zertan titulaaripiispaksi. Hän erosi myös titulaarihiippakunnan johdosta 31. joulukuuta 1970. Hän osallistui Vatikaanin toiseen kirkolliskokoukseen.
John Linus Paschang
John Linus Paschang (5. lokakuuta 1895 Hemingford – 21. maaliskuuta 1999) oli Nebraskan osavaltiossa toiminut yhdysvaltalainen roomalaiskatolinen piispa. Hänet vihittiin papiksi Omahan hiippakuntaan 12. kesäkuuta 1921 ja nimitettiin Grand Islandin hiippakunnan johtoon 28. heinäkuuta 1951. Piispaksi vihkiminen seurasi 9. lokakuuta. Pääkonsekraattorina toimi Gerald Thomas Bergan, jota avustivat Louis Benedict Kucera ja Edward Joseph Hunkeler. Paschang asetettiin virkaansa 11. lokakuuta.
Paschang osallistui Vatikaanin toiseen kirkolliskokoukseen. Hän jäi eläkkeelle 25. heinäkuuta 1972.
Misael Vacca Ramírez
Misael Vacca Ramírez (s. 5. marraskuuta 1955 Somondoco) on kolumbialainen roomalaiskatolinen piispa. Hänet vihittiin papiksi Tunjan arkkihiippakuntaan 3. joulukuuta 1983 ja nimitettiin Yopalin hiippakunnan johtoon 22. kesäkuuta 2001. Piispaksi vihkiminen seurasi 8. elokuuta. Pääkonsekraattorina toimi Beniamino Stella, jota avustivat Luis Augusto Castro Quiroga ja José Vicente Huertas Vargas.
José Vicente Huertas Vargas
José Vicente Huertas Vargas (s. 12. huhtikuuta 1940 Ramiriqui) on kolumbialainen roomalaiskatolinen piispa. Hänet vihittiin papiksi 11. helmikuuta 1967 ja nimitettiin Garagoan hiippakunnan johtoon 23. kesäkuuta 2000. Piispaksi vihkiminen seurasi 4. elokuuta. Pääkonsekraattorina toimi Beniamino Stella, jota avustivat Luis Augusto Castro Quiroga ja Alvaro Raúl Jarro Tobos.
Mario Eusebio Mestril Vega
Mario Eusebio Mestril Vega (s. 5. maaliskuuta 1940 Nuevitas) on kuubalainen roomalaiskatolinen piispa. Hänet vihittiin papiksi Camagüeyn hiippakuntaan 4. elokuuta 1964 ja nimitettiin Camagüeyn vihkipiispaksi sekä Cediaen titulaaripiispaksi 16. marraskuuta 1991. Piispaksi vihkiminen seurasi 9. helmikuuta 1992. Pääkonsekraattorina toimi Adolfo Rodríguez Herrera, jota avustivat Faustino Sainz Muñoz ja Pedro Claro Meurice Estiu.
Mestril Vega sai 2. helmikuuta 1996 nimityksen Ciego de Avilan piispaksi.
Juan García Rodríguez
Juan García Rodríguez (s. 11. heinäkuuta 1948 Camagüey) on kuubalainen roomalaiskatolinen arkkipiispa. Hänet vihittiin papiksi Camagüeyn hiippakuntaan 25. tammikuuta 1972 ja nimitettiin sen vihkipiispaksi sekä Gummi in Proconsularin titulaaripiispaksi 15. maaliskuuta 1997. Piispaksi vihkiminen seurasi 7. kesäkuuta. Pääkonsekraattorina toimi Adolfo Rodríguez Herrera, jota avustivat Mario Eusebio Mestril Vega ja Emilio Aranguren Echeverria.
García Rodríguez sai 10. kesäkuuta 2002 nimityksen Camagüeyn arkkipiispaksi.
Henry Patrick Rohlman
Henry Patrick Rohlman (17. maaliskuuta 1876 Appelhausen – 13. syyskuuta 1957) oli saksalaissyntyinen yhdysvaltalainen roomalaiskatolinen arkkipiispa. Hänet vihittiin papiksi 21. joulukuuta 1901 ja nimitettiin Davenportin hiippakunnan johtajaksi Iowaan 20. toukokuuta 1927. Piispaksi vihkiminen seurasi 25. heinäkuuta. Pääkonsekraattorina toimi James John Keane, jota avustivat Edmond Heelan ja Thomas William Drumm.
Rohlman sai 15. kesäkuuta 1944 nimityksen Dubuquen koadjuuttoriarkkipiispaksi ja Macran titulaariarkkipiispaksi. Hänestä tuli 11. marraskuuta 1946 Dubuquen arkkipiispa, jona hän toimi, kunnes jäi eläkkeelle 2. joulukuuta 1954. Eläkkeellejäämispäivänään Rohlman sai vielä nimityksen Cotradan titulaariarkkipiispaksi.
Finngulf LNG
Finngulf LNG oli suomalaisen kaasuyhtiö Gasumin hanke, jossa suunniteltiin suuren nesteytetyn maakaasun eli LNG:n tuontiterminaalin rakentamista Etelä-Suomeen, kunnes Gasum perui hankeen vuonna 2015.
Terminaalissa LNG höyrystetään kaasuksi ja syötetään Suomen maakaasuverkostoon. Lisäksi LNG:tä voidaan toimittaa terminaalista nestemäisessä muodossa proomuilla tai säiliöautoilla uusiin käyttökohteisiin, kuten laivojen polttoaineeksi tai teollisuuden käyttöön. Terminaalin yhteyteen tulisi myös LNG:n varastosäiliö.
Terminaalihankkeen YVA-arviointiselostus valmistui toukokuussa 2013. Uudenmaan ELY-keskus totesi lausunnossaan syyskuussa 2013, että arviointimenettely on riittävä ja täyttää sille asetetut sisältövaatimukset.
Terminaali tulisi Inkoon Joddböleen tai Porvoon Tolkkisiin. Terminaalin sijoituspaikka ja kokoluokka riippuvat kaasuyhteydestä Baltiaan ja mahdollisesti myönnettävästä EU-tuesta. Gasumin tavoitteena on investointipäätöksen tekeminen terminaalin rakentamisesta vuonna 2014.
Gasum perui hankeen lokakuussa 2015.
Markku Jutila
Markku Jutila (s. 9. helmikuuta 1966) on tamperelainen jääkiekkoilija, joka pelasi puolustajana Tampereen Tapparassa SM-liigaa kausilla 1986–1988 yhteensä 21 ottelua. Hänen veljensä Timo Jutila on tunnettu maajoukkuejääkiekkoilija.
Glee: The Music, The Power of Madonna
Glee: The Music, The Power of Madonna on ensimmäinen EP-levy FOXin televisiosarjasta Glee, jota esittää suomessa Sub. Se sisältää cover-versioita ensimmäisen tuotantokauden "Madonnan voima" jaksosta, ja se julkaistiin 20. huhtikuuta 2010. Albumin kaikki esitetyt kappaleet ovat covereita Madonnan laulamista kappaleista.
Albumi on saanut vaihtelevia arvioita kriitikoilta. Fraser McAlpine, BBC:ltä antoi levylle sekavan arvostelun tuntien, että: "Koska kappaleet ovat pääosin alkuperäisten valokopioita, ne riippuvat sarjan asiayhteydestä ollakseen järkeviä. Joten kuuntelemalla albumia yksin musiikillisessa arvossa on lähes turhaa." Allmusicin Andrew Leahey arvioi albumin 3.5/5, kirjoittaen: "Levy on lyhyt julkaisu, mutta se pitää sen pintansa kahta edeltävää albumia vastaan, koska materiaali on niin yhteensopiva itse sarjan kanssa. Madonnan musiikki on aina menestynyt draamassa, ja se soveltuu hyvin Gleen pop/teatteri asenteeseen, mikä pyrkii tuomaan esiin juuston jopa vakavimmissa kappaleissa."
Gunnar af Björkesten
Sune Gunnar Lorenz af Björkesten (18. maaliskuuta 1912 Helsinki – 25. tammikuuta 1974 Helsinki) oli suomalainen lääkäri. Hän oli vuosina 1963–1973 Helsingin yliopiston neurokirurgian professori ja HYKSin neurokirurgisen osaston ylilääkäri.
Af Björkesten valmistui lääketieteen lisensiaatiksi Helsingin yliopistosta 1938. Hän hakeutui kirurgiapulaislääkäriksi Suomen Punaisen Ristin sairaalaan 1939 ja toimi talvi- ja jatkosodan aikana mm. sen ympärille muodostetussa Punaisen Ristin Sotasairaalassa (jatkosodan aikana nimitys oli 54. Sotasairaala) sekä osaksi myös rintamaoloissa, taistelujen painopistealueille sijoitettujen ns. kallo-aivo-osastojen lääkärinä mm. Joensuussa ja Punkaharjulla ja sai runsaasti kokemusta aivojen ja hermoston sotavammoista, joista hän myös julkaisi. Hänen sotilasarvonsa oli lääkintämajuri.
Erikoislääkärin oikeudet af Björkesten sai kirurgiassa 1945 ja neurokirurgiassa 1952. Hän väitteli lääketieteen ja kirurgian tohtoriksi 1947. Sotien jälkeen af Björkesten toimi apulaislääkärinä, alilääkärinä ja apulaisopettajana Suomen Punaisen Ristin sairaalan neurokirurgisella osastolla sekä hankki neurokirurgista lisäkoulutusta myös Ruotsissa. Vuosien ajan hän oli Suomessa neurokirurgian johtava asiantuntija ja alan ensimmäinen varsinainen professori. Hän oli kiinnostunut erityisesti aneurysmakirurgiasta. Vuodesta 1972 hän oli Suomen lääkäriliiton kunniajäsen.
Gunnar af Björkestenin puoliso vuodesta 1938 oli Inga-Lisa Liljequist. Heille syntyi kolme lasta, joista vanhin on arkkitehti Gunnel Adlercreutz.
Atreenalin Seikkailupuisto Saimaa
Atreenalin Seikkailupuisto Saimaa on Lappeenrannassa, Rauhan kylässä sijaitseva, syksyllä 2012 avattu seikkailuhuvipuisto. Puistossa liikutaan puihin rakennettuja ratoja pitkin valjaat päällä vaijeriin kytkettynä ja kypärä päässä. Atreenalin on suurin vaijeriseikkailupuisto Suomessa. Puistossa on viisi erilaista ja eritasoista rataa sekä lisäksi kaksi harjoittelurataa ja lastenmaa. Radat on rakennettu puihin siten, etteivät ne vahingoita puita eivätkä estä niitä kasvamasta.
Puiston radat koostuvat erilaisista puiden väliin rakennetuista tehtävistä eli rataosuuksista. Niitä voivat olla esimerkiksi vaijerin päällä kävely, heiluvien puupalikoiden päällä kävely, liukuminen puulta toiselle lumilautaa muistuttavan laudan päällä seisten tai köydessä roikkuen, alareunastaan vapaasti roikkuvissa verkoissa kiipeäminen, kiipeilyseinää tai narutikkaita pitkin kiipeäminen sekä tarzanhyppy, jossa heilahdetaan verkkoon köydessä roikkuen. Jokaiselle rataosuudelle on rakennettu varmistussysteemi, esimerkiksi noin rinnan korkeudella kulkeva vaijeri tai lenkit, joihin valjaisiin kiinnitetyt karabiinerit laitetaan. Lastenmaa on rakennettu puiden väliin samaan tapaan kuin muutkin puiston radat, mutta se on matalammalla ja varmistussysteemi on yksinkertaisempi.
Puistossa seikkaileminen ei sovi liikuntaesteisille. Helpoimmat radat sopivat yli 130 cm pitkille, lastenmaa pienemmillekin. Vaikeimmat radat eivät tavallisesti ole helppoja edes hyväkuntoisille aikuisille.
Atreenalin Seikkailupuisto Saimaan kotisivut
Sigurd Björkstén
Sigurd Ragnar Björkstén (12. elokuuta 1897 Tampere – 25. kesäkuuta 1968 Landskrona, Ruotsi) oli suomalainen Helsingin yliopiston oikeustieteen professori ja Göteborgin kauppakorkeakoulun opettaja, myöhemmin pappi Hän valmistui ylioppilaaksi 1916, lakitieteen kandidaatiksi 1922 ja lakitieteen lisensiaatiksi ja tohtoriksi 1925.
Daniel Cohalan (Corkin piispa)
Daniel Cohalan (14. heinäkuuta 1858 Kilmichael – 24. elokuuta 1952) oli irlantilainen roomalaiskatolinen piispa. Hänet vihittiin papiksi Corkin hiippakuntaan 25. heinäkuuta 1882 ja nimitettiin Corkin vihkipiispaksi sekä Vagan titulaaripiispaksi 25. toukokuuta 1914. Piispaksi vihkiminen seurasi 7. kesäkuuta. Pääkonsekraattorina toimi John Mary Harty, jota avustivat Richard Alphonsus Sheehan ja Nicolas Donnelly.
29. elokuuta 1916 Cohalan sai nimityksen Corkin piispaksi, jona hän toimi, kunnes kuoli 94-vuotiaana virassa.
Daniel Cohalan
Daniel Cohalan on ollut seuraavien henkilöiden nimenä:
Valotehofunktio
Valotehofunktio tai valon tehojakauma kuvaa keskimääräisen ihmisen silmän valoherkkyyttä aallonpituuden funktiona.
Vuonna 1924 CIE määritteli formula_1 valotehofunktion fotooppiselle näölle ja vuonna 1951 formula_2 skotooppiselle eli hämäränäölle. Funktiot perustuvat koehenkilöille tehtyihin mittauksiin. CIE formula_1 valotehofunktio on formula_4 värinsovitusfunktio CIE 1931 XYZ -väriavaruudessa.
Valotehofunktio määriteltiin neljästä eri tutkimuksesta saadusta datasta. Mahdollisia testimetodeja oli kaksi: kirkkauden sovitus ja välkkyfotometria.
Kirkkaussovituksessa koehenkilö katsoo kahtia jaettua kenttää, joista toisessa on esimerkiksi valkoinen referenssivalo ja toisessa punainen sovitettava valo. Koehenkilön on punaisen valon kirkkautta säätämällä sovitettava kirkkaus vastaamaan valkoisen kentän valoa.
Välkkyfotometriamenetelmällä koehenkilö katsoo kahtia jaettua kenttää, joiden valot välkkyvät jollain nopeudella, esimerkiksi 17 Hz. Koehenkilön tehtävä on säätää sovitettavan valon kirkkautta, kunnes välkkymistä ei enää huomaa.
Testisovituksia tehdään riittävä määrä kattaen kaikki valon aallonpituudet.
Hans Blomberg
Hans Blomberg (s. 18. joulukuuta 1919 Helsinki – 5. marraskuuta 2006 Espoo) oli Teknillisen korkeakoulun professori. Hän oli siellä vuodesta 1956 teoreettisen sähkötekniikan professori ja sen jälkeen Valtion teknillisen tutkimuskeskuksen (VTT) sähkötekniikan laboratorion johtaja 1962–1972.
Blomberg valmistui diplomi-insinööriksi 1943 ja oli sen jälkeen VTT:n tutkijana. Hän väitteli tekniikan tohtoriksi 1953. Vuodesta 1956 hän oli TKK:n vaihtuvassa ruotsinkielisessä professorinvirassa opetusalana teoreettinen sähkötekniikka. Vuosina 1981–1985 hän toimi TKK:n opetusasioista vastaavana vararehtorina. Hän jäi eläkkeelle 1985.
Francis George Adeodatus Micallef
Francis George Adeodatus Micallef (17. joulukuuta 1928 Birkirkara – 3. tammikuuta 2018) oli maltalainen, Kuwaitissa toiminut roomalaiskatolinen piispa. Hänet vihittiin paljasjalkaisten karmeliittojen papiksi 9. toukokuuta 1954 ja nimitettiin Kuwaitin apostoliseksi vikaariksi sekä Tinis in Proconsularin titulaaripiispaksi 5. marraskuuta 1981. Piispaksi vihkiminen seurasi 6. tammikuuta 1982. Pääkonsekraattorina toimi paavi Johannes Paavali II, jota avustivat Eduardo Martínez Somalo ja Lucas Moreira Neves. Micallef asetettiin virkaansa 15. tammikuuta.
Micallef jäi eläkkeelle 14. heinäkuuta 2005.
Slovenia talviolympialaisissa 1992
Slovenia osallistui Albertvillen talviolympialaisiin 1992 27 urheilijan voimin. Kyseessä oli Slovenian ensimmäiset olympiakisat itsenäisenä valtiona. Albertvillessä debytoi myös Slovenian rajanaapuri, Kroatia. Slovenia ei voittanut yhtään mitalia ja sen paras saavutus oli miesten mäkihypyn joukkuekilpailun kuudes sija. Maan lippua avajaisissa kantoi mäkihyppääjä Franci Petek.Miesten alppiyhdistetty
Naisten alppiyhdistetty
Unryū
Unryū () oli keisarillisen Japanin laivaston Unryū-luokan lentotukialus toisessa maailmansodassa.
Alus tilattiin Yokosukan laivastontelakalta ja sen köli laskettiin 1. elokuuta 1942. Alus laskettiin vesille 25. syyskuuta 1943 ja se otettiin palvelukseen 6. elokuuta 1944.
Alus kuljetti lyhyen uransa aikana aseita ja lentokoneita Filippiineille. Se partioi Etelä-Kiinan merellä 19. joulukuuta 1944, kun Yhdysvaltain laivaston sukellusvene "USS Redfishin" laukaisema torpedo osui alukseen aiheuttaen voimakkaan räjähdyksen. Alus upposi vieden mukanaan 1 239 merimiestä, mukaan lukien laivan kapteeni Kaname Konishin. Vain 147 miestä selvisi elossa uppoamisesta.
Kristiāns Pelšs
Kristiāns Pelšs (9. syyskuuta 1992 Preiļi – 11. kesäkuuta 2013) oli latvialainen jääkiekkoilija, pelipaikaltaan laitahyökkääjä. Hän edusti kaudella 2012–2013 AHL-farmiliigassa pelaavaa Oklahoma City Baronsia.
Pelšs oli Edmonton Oilersin seitsemännen kierroksen varaus vuodelta .
Pelšs kuoli kesäkuussa 2013. Hän oli hypännyt sillalta Väinäjokeen. Hän oli halunnut uida joessa, mutta hän hukkui.
Keramin
Keramin () on Valko-Venäjän pääkaupungissa toimiva teollisuusyritys, joka valmistaa keraamisia rakennustarvikkeita ja sanitaaritilojen keramiikkaa niin julkiselle vallalle, muille yrityksille kuin yksityisasiakkaille. Suurelle yleisölle rautakaupoissa ja yrityksen omissa vähittäismyymälöissä myytäviin tuotteisiin kuuluu esimerkiksi keraamisia laattoja ja lavuaareja. Yrityksen enemmistöomistaja on Valko-Venäjän valtio ja yritysmuoto on osakeyhtiö (OAO). Yhtiön palveluksessa oli vuonna 2012 runsas 2 600 työntekijää.
Aiemmin yhtiö oli pääosin yksityinen, mutta päämistaja joutui myymään määräävän osake-enemmistön valtiolle.
Keraminin liikevaihto oli vuonna 2012 yhteensä 1 077 miljardia ja nettotulos 83,1 miljardia Valko-Venäjän ruplaa. Euroiksi muunnettuna liikevaihto oli 95,0 miljoonaa ja nettotulos 7,3 miljoonaa (valuuttamuunnos Valko-Venäjän virallisin vuoden 2012 lopun kurssein). Yritys vei osan tuotannostaan ulkomaille.
Yhtiön nimi on esillä myös jääkiekkoseura HK Keramin Minskin nimessä.
Maroun Khoury Sader
Maroun Khoury Sader (25. joulukuuta 1926 Ain-Ebel – 26. elokuuta 2015) oli libanonilainen maroniitteihin kuuluva katolinen arkkipiispa. Hänet vihittiin papiksi Tyrin arkkieparkiaan 11. toukokuuta 1952 ja nimitettiin sen arkkipiispaksi 1. kesäkuuta 1992. Piispaksi vihkiminen seurasi 18. heinäkuuta. Pääkonsekraattorina toimi Nasrallah Pierre Sfeir, jota avustivat Roland Aboujaoudé ja Joseph Merhi.
Khoury Sader jäi eläkkeelle 25. syyskuuta 2003.
Chucrallah-Nabil El-Hage
Chucrallah-Nabil El-Hage (s. 26. helmikuuta 1943) on libanonilainen maroniitteihin kuuluva katolinen arkkipiispa. Hänet vihittiin papiksi 13. kesäkuuta 1970 ja valittiin kesäkuussa 2003 Tyrin arkkieparkian arkkipiispaksi. Piispaksi vihkiminen seurasi 29. marraskuuta. Pääkonsekraattorina toimi Nasrallah Pierre Sfeir, jota avustivat Roland Aboujaoudé ja Maroun Khoury Sader.
Dzmitryi Verh’autsou
Dzmitryi Mikalajevitš Verh’autsou (, ; s. 10. lokakuuta 1986 Mogiljov, Valko-Venäjän SNT, Neuvostoliitto) on valkovenäläinen jalkapalloilija. Hän edustaa Ekstraklasassa pelaavaa Korona Kielcea ja on pelipaikaltaan puolustaja.
Verh’autsou pelasi vuosina 2005–2011 valkovenäläisessä Naftan Novopolotskissa 164 ottelua, joissa teki 17 maalia. Joulukuussa 2011 hän teki kolmen vuoden sopimuksen Krylja Sovetov Samaran kanssa. Kesäkuussa 2014 hän teki kahden vuoden sopimuksen FK Ufan kanssa. Tammikuussa 2016 hän jätti seuran ja teki puolentoista vuoden sopimuksen Korona Kielcen kanssa.
Verh’autsou on pelannut vuodesta 2008 alkaen Valko-Venäjän maajoukkueessa ja tehnyt kolme maalia.
Plague Inc.
Plague Inc. on Ndemic Creationsin kehittämä iOS- ja Android-käyttöjärjestelmille julkaistu
simulaatio-strategiapeli. Nykyään peli on myös saatavissa PC:lle Steamin kautta. Pelissä tarkoituksena on luoda epidemia ja tartuttaa kaikki maailman ihmiset. Peli julkaistiin iOS-käyttöjärjestelmälle toukokuussa 2012 ja Androidille lokakuussa 2012. Plague Inc. on saavuttanut yli 10 miljoonaa latausta, ja oli Yhdysvalloissa 15. ladatuin maksullinen peli App Storesta vuonna 2012.
Pelissä pitää valita bakteerin, viruksen, sienen, loisen, patogeenin, nano-viruksen tai bioaseen levittämä tauti. Sen jälkeen nimetään oma tauti, ja valitaan maa, josta tauti alkaa levitä. Pelin aikana tautia voi parannella esimerkiksi lisäämällä sen tappavuutta tai levittäytymistä. Kun kaikki ihmiset kuolevat peli on voitettu. Pelissä on kolme eri vaikeustasoa, sekä neljäs vaikeustaso heille jotka luulivat että "vaikein oli helpoin".
Song Jieun
Song Jieun (, s. ), lyhyesti Jieun, on eteläkorealainen laulaja ja näyttelijä, joka kuului yhtyeeseen Secret. Jieun ilmoitti eroamisesta yhtyeestä 28. helmikuuta 2018 Instagram-tilillään. Hän on esiintynyt useissa korealaisissa draamasarjoissa. Hänellä on myös oma soololevy nimeltä "Going Crazy", jossa laulaa myös Bang Yong Guk.
Paco
Francisco "Paco" Jémez Martín (s. 18. huhtikuuta 1970 Las Palmas, Kanariansaaret) on espanjalainen entinen jalkapalloilija ja nykyinen valmentaja.
Pelaajaurallaan Paco edusti muun muassa Córdobaa, Real Murciaa, Rayo Vallecanoa, Deportivo La Coruñaa ja Real Zaragozaa. Aragonialaisseuraa hän edusti pisimpään urallaan vuodet 1998–2004, joista kaikki maan korkeimmalla sarjatasolla Primera Divisiónissa, paitsi kausi 2002–2003. Hän päätti pelaajauransa Lugossa vuonna 2006 ollessaan 36-vuotias.
Paco teki ensiesiintymisensä Espanjan maajoukkueessa 23. syyskuuta 1998 ystävyysottelussa Venäjää vastaan. Paco valittiin joukkueen kokoonpanoon vuoden 2000 EM-kilpailuihin. Hän pelasi turnauksessa yhteensä kolme ottelua.
Paco aloitti valmentajauransa vuonna 2007 Alcalásta. Kaudeksi 2007–2008 Paco siirtyi Córdoban peräsimeen, josta hän sai kuitenkin potkut 11 ottelua ennen kauden päätöstä.
Vuoden 2009 alussa hänestä tuli Cartagenan päävalmentaja, jonka hän johdatti loppukauden aikana lohkonsa voittajaksi. Tätä seurasi seurahistorian ensimmäinen nousu Segunda Divisióniin.
Kesäkuussa 2012 Pacon ilmoitettiin ottavan madridilaisseura Rayo Vallecanon vetovastuun, jota hän oli jo aiemmin pelaajaurallaankin ehtinyt edustaa. Pacon johdolla seura sijoittui kaudella 2012–2013 Espanjan pääsarjassa kahdeksanneksi, mikä on seuran historian paras saavutus. Kauden jälkeen Vallecano teki hänen kanssaan kaksivuotisen jatkosopimuksen. Seuraavilla kausilla Paco luotsasi Rayon liigan keskikastiin sijoille 12 ja 11. Kaudella 2015–2016 joukkue romahti putoamistaisteluun ja lopulta putosi tiukassa taistelussa Segundaan pisteen erolla Sporting Gijóniin ja Granadaan. Kauden jälkeen uutisoitiin, että Paco neuvottelee siirtymisestä Granadan päävalmentajaksi. Pacon kolmivuotinen valmentajan pesti Granadaan vahvistettiin 20. kesäkuuta 2016. Pesti päättyi kuitenkin potkuihin jo syyskuun lopussa 2016, kun Granada oli juuttunut liigan toiseksi viimeiseksi.
Marraskuun lopussa 2016 Pacosta tuli meksikolaisseura Cruz Azulin päävalmentaja.
Paul Anderson (painonnostaja)
Paul Edward Anderson (17. lokakuuta 1932 Toccoa, Georgia, Yhdysvallat - 15. elokuuta 1994 Vidalia, Georgia, Yhdysvallat) oli yhdysvaltalainen painonnoston olympiavoittaja.
Anderson voitti Melbournen olympialaisissa 1956 kultaa raskaassasarjassa (yli 90 kg) tuloksella 500 kg. Hän punnersi tuloksekseen 167,5 kg, tempasi 145 kg ja työnsi 187,5 kg. Hän sai saman yhteistuloksen kuin Argentiinan Humberto Selvetti mutta voitti kultaa argentiinalaista kevyempänä. Vuonna 1955 hän voitti maailmanmestaruuden 37,5 kilon erolla seuraavaan.
Humberto Selvetti
Humberto Selvetti (31. maaliskuuta 1932 Colón, Entre Ríos - 1992 Wilde, Buenos Airesin maakunta) oli argentiinalainen painonnoston kaksinkertainen olympiamitalisti.
Selvetti saavutti Helsingin olympialaisissa 1952 pronssia raskaassasarjassa (yli 90 kg) tuloksella 432,5 kg. Melbournen olympialaisissa 1956 hän saavutti hopeaa tuloksella 500 kg. Hän sai saman yhteistuloksen kuin Yhdysvaltain Paul Anderson mutta jäi tätä painavampana hopealle. Tokion olympialaisissa 1964 hän sijoittui 17:nneksi tuloksella 445 kg. MM-kilpailuissa Selvetti saavutti pronssia vuonna 1953 tuloksella 450 kg ja hopeaa vuonna 1957 tuloksella 485 kg.
En+ Group
En+ Group on suuri venäläinen yksityisyritys, miljardööri Oleg Deripaskan hallitseman investointirahasto Bazovyi elementin kaivos-, metalli-, energia- ja logistiikka-alalla toimiva teollisuuskonserni. Suuri osa konsernin tuotantolaitoksista sijaitsee Itä-Siperian talousalueella.
Vuonna 2011 konserni tuotti omistustensa kautta esimerkiksi 4,12 miljoonaa tonnia alumiinia (RUSALin suurin omistaja), 56 miljoonaa tonnia hiiltä, 80,4 TWh sähköä (Venäjän suurimpia sähköntuottajia, esimerkiksi EuroSibEnergo kuuluu konserniin). En+ Groupin palveluksessa on yli 100 000 henkeä.
Yhtiö perustettiin vuonna 2002.
Ciriaco Benavente Mateos
Ciriaco Benavente Mateos (s. 3. tammikuuta 1943 Malpartida de Plasencia) on espanjalainen roomalaiskatolinen piispa. Hänet vihittiin papiksi Plasencian hiippakuntaan 4. kesäkuuta 1966 ja nimitettiin Coria-Cáceresin hiippakunnan johtoon 17. tammikuuta 1992. Piispaksi vihkiminen seurasi 22. maaliskuuta. Pääkonsekraattorina toimi Mario Tagliaferri, jota avustivat Marcelo González Martín ja Santiago Martínez Acebes.
Benavente Mateos sai 16. lokakuuta 2006 nimityksen Albaceten piispaksi, jonka virkaan hänet asetettiin 16. joulukuuta.
Eficode
Eficode Oy on vuonna 2005 perustettu ohjelmistoalan yritys, jota johtaa Risto Virkkala. Suomalaislähtöinen ohjelmistoyritys työllistää yhteensä noin 200 ammattilaista eri puolilla maailmaa. Yrityksen pääkonttori sijaitsee Helsingissä ja sillä on toimipisteet myös Tampereella, Kööpenhaminassa, Tukholmassa ja Göteborgissa. Vuonna 2017 yrityksen liikevaihto on noin 10 miljoonaa euroa.
Eficode tuottaa asiakkaiden bisnestarpeita varten räätälöityjä web- ja mobiiliohjelmistoja, ohjelmistotuotannon tehostamiseen liittyviä Devops-palveluita sekä digitaalisia asiakaskokemuksia palvelumuotoilulla. Eficoden Devops-palveluiden tavoitteena on automatisoida tuotteiden paketointi-, laadunvarmistus- ja julkaisuprosesseja, jolloin kehitystyöstä tulee avoimempaa ja laadukkaampaa.
Eficode on ollut osaltaan kehittämässä Robot Frameworkiä, joka on testiautomaatioprojekteihin soveltuva työkalu. Automaation ja robotiikan avulla Eficode tarjoaa palveluita kaikkiin asiakkaan digitaalisten palveluiden tarpeisiin. Tietovarantojen ja analytiikan osalta yritys toteuttaa big data -ratkaisuja Hewlett Packardin kumppanina.
Eficode kuuluu suomalaiseen Tech Consulting Group TCG -konserniin yhdessä henkilöstöetujen sähköisiin maksupalveluihin erikoistuneen ePassin kanssa. Aiemmin yritysryhmään kuului myös Deveo Oy, joka myytiin 2017 yhdysvaltalaiselle lähdekoodinhallintaratkaisuihin erikoistuneelle Perforce Softwarelle.
Vuonna 2017 Eficode osti helsinkiläisen käyttöliittymiä suunnittelevan Adagen. Vuonna 2018 Eficode sai vähemmistöosakkaakseen pääomasijoittaja Bocapin, joka sijoitti yritykseen kuusi miljoonaa euroa. Sijoituksella on tarkoitus auttaa Eficoden kansainvälistymistä.
Thomas John Curry
Thomas John Curry (s. 17. tammikuuta 1943 Drumgoon) on irlantilaissyntyinen, Yhdysvalloissa toimiva roomalaiskatolinen piispa. Hänet vihittiin papiksi Los Angelesin arkkihiippakuntaan 17. kesäkuuta 1967 ja nimitettiin Los Angelesin vihkipiispaksi sekä Ceanannus Mórin titulaaripiispaksi 8. helmikuuta 1994. Piispaksi vihkiminen seurasi 19. maaliskuuta. Pääkonsekraattorina toimi Roger Michael Mahony, jota avustivat John James Ward ja Armando Xavier Ochoa.
Armando Xavier Ochoa
Armando Xavier Ochoa (s. 9. huhtikuuta 1943 Oxnard) on yhdysvaltalainen roomalaiskatolinen piispa. Hänet vihittiin papiksi Los Angelesin arkkihiippakuntaan 23. toukokuuta 1970 ja nimitettiin sen vihkipiispaksi sekä Sitifiksen titulaaripiispaksi 23. joulukuuta 1986. Piispaksi vihkiminen seurasi 23. helmikuuta 1987. Pääkonsekraattorina toimi Roger Michael Mahony, jota avustivat John James Ward ja Juan Alfredo Arzube.
Ochoa sai 1. huhtikuuta 1996 nimityksen El Pason piispaksi, jonka virkaan hänet asetettiin 26. kesäkuuta. Hänet nimitettiin 1. joulukuuta 2011 Fresnon piispaksi, ja tähän virkaan hänet asetettiin 2. helmikuuta 2012.
Daniel Thomas Turley Murphy
Daniel Thomas Turley Murphy (s. 25. tammikuuta 1943 Chicago, Illinois) on yhdysvaltalainen, Perussa toimiva roomalaiskatolinen piispa. Hänet vihittiin augustinolaiseksi papiksi 21. joulukuuta 1968 ja nimitettiin Chulucanasin koadjuuttoripiispaksi 25. toukokuuta 1996. Piispaksi vihkiminen seurasi 17. elokuuta. Pääkonsekraattorina toimi Juan Conway McNabb, jota avustivat Fortunato Baldelli ja Oscar Rolando Cantuarias Pastor.
Turley Murphysta tuli 28. lokakuuta 2000 Chulucanasin piispa.
Juan Conway McNabb
Juan Conway McNabb (11. joulukuuta 1925 Beloit, Wisconsin – 26. helmikuuta 2016) oli yhdysvaltalainen, Perussa toiminut roomalaiskatolinen piispa. Hänet vihittiin augustinolaiseksi papiksi 24. toukokuuta 1952 ja nimitettiin Chulucanasin prelaatiksi 4. maaliskuuta 1964. Lisäksi hän sai 8. huhtikuuta 1967 nimityksen Saia Maiorin titulaaripiispaksi, jona hän toimi, kunnes erosi 27. joulukuuta 1977. McNabbin konsekroi 17. kesäkuuta 1967 John Patrick Cody, jota avustivat Petrus Canisius Jean van Lierde ja Erasmo Hinojosa Hurtado.
12. joulukuuta 1988 Chulucanasista tuli hiippakunta ja McNabbista sen piispa. Hän jäi eläkkeelle 28. lokakuuta 2000. Hän osallistui Vatikaanin toiseen kirkolliskokoukseen.
Hydro-Québec
Hydro-Québec on Kanadan suurin vesivoimayhtiö, joka tuottaa sähköä erityisesti Québecin provinssin alueelle. Yhtiön pääkonttori sijaitsee Montrealissa.
Yhtiötä kuvataan usein maailman suurimmaksi vesivoimayhtiöksi. Sen asennettu tuotantoteho oli 35 829 MW (vuonna 2012). Sähköä tuotetaan 60 eri voimalassa. Yhtiö hallinnoi 26 suurta tekoallasta, joihin voidaan varastoida 175 TWh:n sähköntuotantoa vastaava vesimäärä. Lisäksi on 664 patoa ja 97 muuta säätörakennelmaa.
Kanadan vuotuinen sähköntuotanto oli äskettäin 608 TWh (eli täysillä tekoaltailla voidaan varastoida 29 % Kanadan vuotuisesta sähkötarpeesta), joka oli samaa suuruusluokkaa Saksan sähköntuotannon kanssa. Asennetulla kapasiteetilla mitattuna Brasilian Elektrobras (43 000 MW) oli Hydro-Québecia suurempi vesivoimayhtiö.
Hydro-Québec vie vesivoimalla tuotettua sähköenergiaa viereisiin Ontarion ja New Brunswickin osavaltioihin ja Yhdysvaltain koillisosan Uuteen-Englantiin ja New Yorkin osavaltioon. Uusiutuvaa energiaa edustavan vesivoiman vieminen Yhdysvaltain koillisosaan mahdollistaa Yhdysvaltain koillisosan kasvihuonekaasupäästöjen pienentämisen ja uusiutuvien energiamuotojen, kuten tuulivoiman ja aurinkoenergian, osuuden kasvattamisen sähköntuotannossa. Hydro-Québec on pyrkinyt kehittämään tuulivoimaa Quebecin osavaltiossa, jossa on hyvät tuuliolosuhteet mantereella. Lisäksi Quebecin osavaltiossa on suuret vesivoimaloiden patoaltaat, jotka mahdollistavat vaihtelevan sähköntuotannon osuuden kasvattamisen ja vesivoimaa varten rakennetun sähköverkon suuri kattavuus, mikä mahdollistaa tuulivoiman rakentamisen kaukaisemmillekin alueille. Kesäkuussa 2013 Hydro-Québecillä on tuulivoimakapasiteettia käytössä 1505,1 MW, rakenteilla 1153,6 MW ja suunnitteilla 480,4 MW. Tuulivoiman osuuden kasvattaminen Quebecin osavaltiossa mahdollistaa sähköenergian viennin kasvattamisen.
José Arturo Cepeda Escobedo
José Arturo Cepeda Escobedo (s. 15. toukokuuta 1969 San Luis Potosí) on meksikolaissyntyinen, Yhdysvalloissa toimiva roomalaiskatolinen piispa. Hänet vihki papiksi San Antonion arkkihiippakuntaan Patrick Fernández Flores 1. kesäkuuta 1996. Hänet nimitettiin Detroitin arkkihiippakunnan vihkipiispaksi sekä Tagasen titulaaripiispaksi 18. huhtikuuta 2011, ja piispaksi vihkiminen seurasi 5. toukokuuta. Pääkonsekraattorina toimi Allen Henry Vigneron, jota avustivat John Clayton Nienstedt ja John Michael Quinn.
Pierre Chatelus
Pierre Chatelus (27. marraskuuta 1854 Saint-Romain-le-Puy – 25. helmikuuta 1943) oli ranskalainen roomalaiskatolinen arkkipiispa. Hänet vihittiin papiksi 15. kesäkuuta 1878 ja nimitettiin Neversin hiippakunnan johtoon 13. huhtikuuta 1910. Piispaksi vihkiminen seurasi 29. kesäkuuta. Pääkonsekraattorina toimi Pierre-Hector Coullié, jota avustivat Pierre Dadolle ja Louis-Jean Dechelette. Chatelus asetettiin virkaansa 7. heinäkuuta.
Chatelus jäi eläkkeelle 22. huhtikuuta 1932, mutta sai samana päivänä vielä nimityksen Leucaksen titulaariarkkipiispaksi.
Slovenia kesäolympialaisissa 1992
Slovenia osallistui Barcelonan kesäolympialaisiin 1992 35 urheilijan voimin. Kyseessä oli Slovenian ensimmäiset kesäolympialaiset itsenäisenä valtiona. Slovenia voitti myös historiansa ensimmäiset olympiamitalit, kun se voitti kaksi pronssia soudussa. Maan lippua avajaisissa kantoi ampuja Rajmond Debevec.
Henry Aruna
Henry Aruna (s. 2. elokuuta 1964 Yemandu) on sierraleonelainen roomalaiskatolinen piispa. Hänet vihittiin papiksi Keneman hiippakuntaan 16. huhtikuuta 1993 ja nimitettiin Makenin hiippakunnan johtoon 7. tammikuuta 2012. Piispaksi vihkiminen seurasi 5. tammikuuta 2013. Pääkonsekraattorina toimi Protase Rugambwa, jota avustivat George Antonysamy ja Patrick Daniel Koroma.
Spartak (makeistehdas)
Spartak () on Valko-Venäjän Homelissa (Gomel) päätoimipaikkaansa pitävä makeistehdas. Tämä maan suurin makeistehdas on tunnettu esimerkiksi suklaistaan, konvehdeistaan ja kekseistään. Osakeyhtiön (OAO) enemmistöomistaja on loppusyksyn 2012 toimenpiteiden jälkeen Valko-Venäjän valtio. Yhtiön palveluksessa oli vuonna 2012 noin 2 000 työntekijää.
Yrityksen liikevaihto oli vuonna 2012 yhteensä 867 miljardia ja nettotulos 125 miljardia Valko-Venäjän ruplaa. Euroiksi muunnettuna liikevaihto oli 76,4 miljoonaa ja nettotulos 11,0 miljoonaa (valuuttamuunnos Valko-Venäjän virallisin vuoden 2012 lopun kurssein). Yritys vie osan tuotannostaan ulkomaille.
Spartakin samoin kuin Valko-Venäjän toiseksi suurimman makeis- ja suklaatehtaan Kommunarkan yksityistäminen oli pitkällä vuonna 2012. Yhtiön aiempi ja nykyinen henkilöstö oli päässyt osakkeenomistajaksi jo vuosia aiemmin. Hankittujen osakkeiden myyntirajoitusten takaraja oli tullut täyteen. Monet myivät osakkeitaan uusille omistajille, erityisesti yhdelle maasta aiemmin Yhdysvaltoihin muuttaneelle suursijoittajalle. Valko-Venäjän viranomaiset kuitenkin keskeyttivät yksityistämishankkeen niin yhtiön toimivan johdon, työntekijät kuin ulkomaalaiset sijoittajat yllättäneesti syksyllä 2012. Vuonna 1994 tehty makeistehtaan yksityistäminen oli uuden pikatulkinnan mukaan tehty laittomasti. Osakeyhtiömuotoisten Spartakin ja Kommunarkan osake-enemmistö siirrettiin valtiolle, eli yhtiöt kansallistettiin uudelleen: Valtio otti haltuunsa 60 % osuuden Spartakin ja 57 % Kommunarkan osakkeista. Valtiojohdon kehotuksesta yhtiöiden johtokunnat vapautettiin tehtävistään yhtiökokousta kuulematta. Näin mitätöitiin yhtiön osakkeenomistajien päätösvalta ja sivuutettiin Valko-Venäjän osakeyhtiöitä koskeva yrityslainsäätö, jonka mukaan tällaiset muutokset on mahdollista tehdä ainoastaan yhtiökokousten kautta. Tämän tapahtumasarjan on arveltu vieneen lukuisten sijoittajien investointihalukkuutta valkovenäläisyhtiöihin.
Jude Ayodeji Arogundade
Jude Ayodeji Arogundade (s. 2. kesäkuuta 1961 Oka-Akoko) on nigerialainen roomalaiskatolinen piispa. Hänet vihittiin papiksi Ondon hiippakuntaan 8. syyskuuta 1990 ja nimitettiin Ondon koadjuuttoripiispaksi 15. helmikuuta 2010. Piispaksi vihkiminen seurasi 6. toukokuuta. Pääkonsekraattorina toimi Francis Folorunsho Clement Alonge, jota avustivat Felix Alaba Adeosin Job ja Augustine Kasujja.
Arogundadesta tuli 26. marraskuuta 2010 Ondon piispa.
Jalkapallon Allsvenskan-kausi 2012
Ruotsin jalkapallon Allsvenskan, Fotbollsallsvenskan, pelattiin kaudella 2012 kuudentoista joukkueen kaksinkertaisena sarjana. Sarja alkoi 31. maaliskuuta ja päättyi 4. marraskuuta. Mestaruuden voitti IF Elfsborg.
Halmstads BK nousi Fotbollsallsvenskaniin, GIF Sundsvall putosi Superettaniin.
Edward Tamba Charles
Edward Tamba Charles (s. 18. huhtikuuta 1956 Kainkordu) on sierraleonelainen roomalaiskatolinen arkkipiispa. Hänet vihittiin papiksi Keneman hiippakuntaan 4. huhtikuuta 1986 ja nimitettiin Freetown and Bon arkkipiispaksi 15. maaliskuuta 2008. Piispaksi vihkiminen seurasi 14. toukokuuta. Pääkonsekraattorina toimi George Antonysamy, jota avustivat Patrick Daniel Koroma ja George Biguzzi.
Sjarhei Veramko
Sjarhei Mikalajevitš Veramko (, ; s. 16. lokakuuta 1982 Minsk, Valko-Venäjän SNT, Neuvostoliitto) on valkovenäläinen jalkapalloilija. Hän edustaa Venäjän valioliigassa pelaavaa Krylja Sovetov Samaraa ja on pelipaikaltaan maalivahti.
Veramko pelasi vuosina 1999–2002 valkovenäläisessä Dinamo-Juni Minskissä 36 ottelua. Seuraavat vuodet hän edusti ukrainalaista Arsenal Kharkivia, jossa pelasi 34 ottelua. Vuosina 2006–2007 Veramko edusti Neman Grodnoa (36 ottelua) ja vuosina 2008–2010 BATEa (71 ottelua). Alkuvuonna 2011 hän pelasi 11 ottelua ukrainalaisessa Sevastopolissa. Saman vuoden heinäkuussa Veramko siirtyi venäläiseen Krylja Sovetov Samaraan.
Veramko on pelannut vuodesta 2008 alkaen Valko-Venäjän maajoukkueessa.
George Biguzzi
George Biguzzi SX (s. 4. helmikuuta 1936 Calisese di Cesena) on italialaissyntyinen, Sierra Leonessa toiminut roomalaiskatolinen piispa. Hänet vihittiin papiksi 16. lokakuuta 1960 ja nimitettiin Makenin hiippakunnan johtoon 17. marraskuuta 1986. Piispaksi vihkiminen seurasi 6. tammikuuta 1987. Pääkonsekraattorina toimi paavi Johannes Paavali II, jota avustivat Eduardo Martínez Somalo ja José Tomás Sánchez.
Biguzzi jäi eläkkeelle 7. tammikuuta 2012.
Charles Allieu Matthew Campbell
Charles Allieu Matthew Campbell (s. 25. tammikuuta 1961 Njala) on sierraleonelainen roomalaiskatolinen piispa. Hänet vihittiin papiksi Freetown and Bon hiippakuntaan 9. huhtikuuta 1986 ja nimitettiin Bon hiippakunnan johtoon 15. tammikuuta 2011. Piispaksi vihkiminen seurasi 7. toukokuuta. Pääkonsekraattorina toimi George Antonysamy, jota avustivat Edward Tamba Charles ja Patrick Daniel Koroma.
William Richard Field
William Richard Field SMA (6. heinäkuuta 1907 Schull – 3. helmikuuta 1988) oli irlantilainen Nigeriassa toiminut roomalaiskatolinen piispa. Hänet vihittiin papiksi 10. kesäkuuta 1934 ja nimitettiin Ondon hiippakunnan johtoon 16. tammikuuta 1958. Piispaksi vihkiminen seurasi 27. huhtikuuta. Pääkonsekraattorina toimi Patrick Joseph Kelly, jota avustivat John J. Reddington ja John MacCarthy.
Field erosi tehtävistään Ondon piispana 31. toukokuuta 1976. Hän osallistui Vatikaanin toiseen kirkolliskokoukseen.
Salim Sayegh
Salim Sayegh (s. 15. maaliskuuta 1935) on palestiinalainen roomalaiskatolinen piispa. Hänet vihittiin papiksi Jerusalemin patriarkaattiin 28. kesäkuuta 1959 ja nimitettiin Jerusalemin vihkipiispaksi sekä Aquae in Proconsularin titulaaripiispaksi 26. marraskuuta 1981. Piispaksi vihkiminen seurasi 6. tammikuuta 1982. Pääkonsekraattorina toimi paavi Johannes Paavali II, jota avustivat Eduardo Martínez Somalo ja Lucas Moreira Neves.
Sayegh jäi eläkkeelle Jerusalemin vihkipiispan tehtävistä 19. tammikuuta 2012.
Lorenzo Chiarinelli
Lorenzo Chiarinelli (s. 16. maaliskuuta 1935 Concerviano) on italialainen roomalaiskatolinen piispa. Hänet vihittiin papiksi 15. syyskuuta 1957 ja nimitettiin Aquino, Sora e Pontecorvon hiippakunnan johtoon 21. tammikuuta 1983. Piispaksi vihkiminen seurasi 27. helmikuuta. Pääkonsekraattorina toimi Sebastiano Baggio, jota avustivat Francesco Amadio ja Dino Trabalzini.
Chiarinelli sai 27. maaliskuuta 1993 nimityksen Aversan ja 30. kesäkuuta 1997 Viterbon piispaksi. Hän jäi eläkkeelle 11. joulukuuta 2010.
José Aníbal Verdaguer y Corominas
José Aníbal Verdaguer y Corominas (15. huhtikuuta 1877 Plumerillo – 19. heinäkuuta 1940) oli argentiinalainen roomalaiskatolinen piispa. Hänet nimitettiin Mendozan piispaksi 13. syyskuuta 1934, ja piispaksi vihkiminen seurasi 17. maaliskuuta 1935. Pääkonsekraattorina toimi José Américo Orzali, jota avustivat Pedro Dionisio Tibiletti ja Juan José Marcos Zapata. Verdaguer y Corominas asetettiin virkaansa 18. maaliskuuta. Hän kuoli 63-vuotiaana virassa.
Édouard de Laboulaye
Édouard de Laboulaye (18. tammikuuta 1811 Pariisi, Ranska – 1883) oli ranskalainen lain ja politiikan tutkija, Yhdysvaltain-ystävä, presidentti Abraham Lincolnin ihailija ja orjuuden vastustaja. Laboulaye tunnetaan Vapaudenpatsaan ideoijana: hän ehdotti vuonna 1865 monumenttia ranskalaisten lahjana Yhdysvalloille, jonka hän näki demokratian ja vapauden airuena, josta Ranskakin voisi ottaa mallia.
Laboulaye oli julkaissut vuosina 1855–1866 kolmiosaisen teoksensa Yhdysvaltain historiasta. Yhdysvaltain sisällissodan puhjettua hän julkaisi artikkelin "Yhdysvallat ja Ranska". Artikkelissaan Laboulaye korosti näiden kahden maan historiallista sidettä, joka juonsi juurensa Yhdysvaltain vapaussotaan. Yhdysvaltain Pariisin-konsulikenraali John Bigelow levitti Laboulayen artikkelia pamflettina ympäri Eurooppaa ja Yhdysvaltoja. Laboulaye ei itse koskaan käynyt Yhdysvalloissa, mutta häntä arvostettiin siellä suurena amerikanystävänä, ja hän sai Harvardin yliopiston kunniatohtorin arvon 1864.
Laboulaye tuki ahkerasti liittovaltiota ja vapautta puolustavan Abraham Lincolnin uudelleenvalintaa. Vuonna 1865 Yhdysvaltain kongressi sääti yksilönvapaudet turvaavan ja orjuuden lakkauttavan 13. lisäyksen perustuslakiin. Samana vuonna Laboulayesta tuli Ranskan emansipaatiokomitean puheenjohtaja; komitea pyrki muun muassa avustamaan vapautettuja amerikkalaisorjia. Laboulayeen teki suuren vaikutuksen orjuuden kieltäminen Yhdysvalloissa ja demokratian voitto. Abraham Lincolnin murha pian sodan jälkeen järkytti ranskalaisia laajasti, ja Laboulaye ehdotti että maat juhlistaisivat ystävyyttään ja yhteisiä ihanteitaan rakentamalla yhdessä vapauden ja Yhdysvaltain itsenäisyyden monumentin. Ehdotuksensa pohjalta hän loi kuvanveistäjä Frédéric Auguste Bartholdin kanssa suunnitelman Vapaudenpatsaasta. Se pystytettiin lopulta New Yorkin edustalle vuonna 1886 Laboulayen itsensä jo kuoltua.
François Joseph Pierre Deniau
François Joseph Pierre Deniau (3. lokakuuta 1936 Neuilly-sur-Seine – 12. tammikuuta 2014) oli ranskalainen roomalaiskatolinen piispa. Hänet vihittiin papiksi 29. kesäkuuta 1961 ja nimitettiin Neversin hiippakunnan johtoon 26. kesäkuuta 1998. Piispaksi vihkiminen seurasi 4. lokakuuta. Pääkonsekraattorina toimi François-Marie-Christian Favreau, jota avustivat Georges Edmond Robert Gilson ja Pierre Marie Léon Augustin Plateau.
Deniau jäi eläkkeelle 27. elokuuta 2011.
Guadalcanalin meritaistelu
Guadalcanalin meritaistelu käytiin toisessa maailmansodassa marraskuussa 1942 Guadalcanalin lähistöllä Yhdysvaltain ja keisarillisen Japanin laivaston välillä. Taistelut alkoivat 12. marraskuuta 1942 ja päättyivät Yhdysvaltain voittoon 15. marraskuuta 1942.
Molemmat osapuolet menettivät useita aluksia, mutta Yhdysvaltojen joukot onnistuivat estämään Japanin maihinnousujoukkoja tuomasta lisävahvistuksia Guadalcanalille. Taistelussa menehtyi kaksi yhdysvaltalaisjoukkojen komentajaa. Tämä oli sodan ainoa meritaistelu, jossa kaatui komentajia.
Yhdysvaltalaiset olivat nousseet maihin Guadalcanalin saarelle elokuussa 1942. Taistelu saaren herruudesta jatkui seuraavan vuoden puolelle. Osana tätä taistelua käytiin useita meritaisteluja saaren lähivesillä.
Amiraali Aben johtama keisarillisen Japanin laivaston osasto, johon kuuluivat taistelulaivat "Hiei" ja "Kirishima" sekä niiden suojana olleet ristelijät ja hävittäjät. Osasto eteni kohti Guadalcanalia tarkoituksenaan möyhentää yhdysvaltalaisten hallussa oleva lentokenttä.
Vastassa oli kontra-amiraali Callaghanin ristelijäosasto, johon kuuluivat risteilijät "USS Atlanta", "USS San Francisco", "USS Portland", "USS Helena" ja "USS Juneau" sekä niitä suojanneet hävittäjät.
Osastot kohtasivat yön pimeydessä noin 1.30. Syntyneessä taistelussa upposivat hävittäjät "USS Cushing", "USS Laffey", "USS Barton" ja "USS Monssen". Lisäksi risteilijät "Atlanta" (upposi myöh), "San Francisco", "Portland" ja "Juneau" (upposi myöh) vaurioituivat pahasti.
Vastineeksi yhdysvaltalaiset vaurioittivat pahasti "Hieitä". Se jäi paikalle ja lentokentältä toimineet koneet upottivat sen illalla.
Illalla amiraali Mikawan risteilijät kävivät lyhyen aikaa tulittamassa kenttää.
Amiraali Kondo eteni illalla 14. marraskuuta kohti Guadalcanalia mukanaan taistelulaiva "Kirishima", raskaat risteilijät "Atago" ja "Takao" sekä niitä suojanneet hävittäjät.
Vastassa oli tällä kertaa amiraali Leen uudet taistelulaivat "USS Washington" ja "USS South Dakota" sekä niiden suojana olleet hävittäjät.
Osastot kohtasivat Savo-saaren luona ennen puolta yötä. Japanilaiset menettivät "Kirishiman" ja hävittäjän. Moni yhdysvaltalaislaiva vaurioitui.
Taistelu Guadalcanalin herruudesta kääntyi tämän jälkeen yhdysvaltalaisille. Lisäksi japanilaiset olivat kärsineet vakavia tappioita, eivätkä he pystyneet korvaamaan niitä toisin kuin yhdysvaltalaiset.
Alden John Bell
Alden John Bell (11. heinäkuuta 1904 Peterborough, Kanada – 28. elokuuta 1982) oli kanadalaissyntyinen, Yhdysvalloissa uransa luonut roomalaiskatolinen piispa. Hänet vihittiin papiksi Los Angeles-San Diegoon 14. toukokuuta 1932 ja nimitettiin Los Angelesin vihkipiispaksi sekä Rhodopoliin titulaaripiispaksi 11. huhtikuuta 1956. Piispaksi vihkiminen seurasi 4. kesäkuuta. Pääkonsekraattorina toimi James Francis Aloysius McIntyre, jota avustivat Joseph Thomas McGucken ja Timothy Manning.
Bell sai 30. maaliskuuta 1962 nimityksen Sacramenton piispaksi, jonka virkaan hänet asetettiin 15. toukokuuta. Hän osallistui Vatikaanin toiseen kirkolliskokoukseen. Hän jäi eläkkeelle 11. heinäkuuta 1979.
Dufunan ruuhi
Dufunan ruuhi on noin 8000 vuotta vanha ja sen löysi vuonna 1987 fulbetilainen paimen Nigeriassa, Dufunan kylän liepeiltä, Funen kuvernementissa Yobessa. Löytöpaikka sijaitsee lähellä Komadugu Ganan- jokea, joka laskee Tsanjärveen. Löydös on Afrikan vanhin ruuhi.
Paimenen kaivaessa maahan kaivoa, juottaakseen karjaansa, tapasi hän syvältä savessa puisen rakenteen. Hän kertoi löydöstään kylän päällikölle, joka välitti tiedon eteenpäin. Ruuhen nostoa valvoi nigerialais-saksalainen tutkijaryhmä apunaan paikalliset asukkaat.
Ruuhi on 8,40 metriä pitkä ja suurimmillaan noin 50 senttimetriä leveä ja korkea. Runko on noin 5 senttimetriä paksu ja se on veistetty "mustaan puuhun", jonka lajia ei pystytty määrittämään. Ruuhen ajoitukset antoivat 7264 ± 55 BP ja 7670 ± 110 BP., mikä sijoittaa sen 6500−6000 eaa. Ruuhi konservoitiin ja sitä säilytetään Damaturun museossa.
Jason Leffler
Jason Leffler (16. syyskuuta 1975 Long Beach, Kalifornia – 12. kesäkuuta 2013 Chester, Pennsylvania) oli yhdysvaltalainen autourheilija. Hän ajoi urallaan NASCARin pääsarjassa Sprint Cup Seriesissä yhteensä 73 kilpailua.
Leffler menehtyi 12. kesäkuuta 2013 Sprint Car -kilpailussa ulosajosta aiheutuneiden vammojen seurauksena. Leffler oli kuollessaan 37-vuotias.
Ari Vakkilainen
Ari Vakkilainen (s. 29. maaliskuuta 1959 Hämeenlinna) on suomalainen säveltäjä, pianisti, kulttuuripersoona ja anarkisti. Vakkilainen opiskeli Sibelius-akatemiassa, jonka pianolinjalta hän valmistui vuonna 1983. Vakkilainen on ollut myös John Cagen ja Brian Ferneyhoughin mestariluokilla.
Vakkilainen on säveltänyt muun muassa neljä oopperaa, kolme sinfoniaa sekä konserttoja, lukuisia pianosonaatteja ja kamarimusiikkia. Vakkilaisen merkittävin teos on vuonna 1988 kantaesitetty ooppera "Lätäkkö", jota Helsingin Sanomien kriitikko Seppo Heikinheimo piti vuosikymmenen suomalaisena oopperatapauksena. Hänen "Punahilkka"-oopperaansa esitettiin Suomenlinnassa vuonna 2000. Sävellystyön lisäksi Vakkilainen toimii pianonsoiton opettajana.
Vuonna 2002 Vakkilainen esitti Emmanuel Stenvallia Jari Halosen elokuvassa Aleksis Kiven elämä. Vuonna 2013 ensi-iltaan tulleessa Halosen elokuvassa "Kalevala – Uusi aika" Vakkilainen on Väinämöisen roolissa. Hän on myös esiintynyt Halosen televisiosarjassa "Jerry Halloween" vuonna 2009.
Poliittiselta näkemykseltään Ari Vakkilainen tunnetaan anarkistina, joka on julkaissut pamfletteja sekä kirjoittanut kolumneja ja artikkeleita muun muassa anarkistisen liikkeen historiasta Kapinatyöläinen-lehteen 1980-luvun lopulta lähtien. Lisäksi hän on julkaissut Nestor Mahnon elämää käsittelevän kirjan vuonna 1995. Anarkismiin hän kertoo tutustuneensa säveltäjä John Cagen kautta 1980-luvulla. Vakkilainen on herättänyt huomiota myös arvostelemalla kärkkäästi suomalaisen taiteen apurahajärjestelmää.
Reto Suri
Reto Suri (s. 25. maaliskuuta 1989 Zürich, Sveitsi) on sveitsiläinen jääkiekkoilija, joka pelaa NLA-joukkue EV Zugissa. Laitahyökkääjänä pelaavan Surin vahvuuksia ovat taitavuus, nopeus hyvä pelikäsitys ja nopea rannelaukaus. 
Suri on EHC Klotenin kasvatti. Hän pelasi joukkueessa ensimmäiset Nationalliga A:n ottelunsa 18-vuotiaana kaudella 2007–2008, jolloin Suri pelasi liigassa runkosarjassa 16 ottelua ja pudotuspeleissä 5 ottelua tehoilla 1+1=2. Hän pelasi kaudella myös Elite Junioren A:ssa, jossa Suri oli tehoilla 22+32=54 pistepörssin kolmas. Suri edusti myös Sveitsin alle 20-vuotiaiden maajoukkuetta NLB:ssä.
Suri edusti Sveitsiä vuoden 2013 MM-turnauksessa, jossa se voitti MM-hopeaa, ensimmäisen jääkiekon MM-mitalinsa miesten turnauksissa sitten vuoden 1953.
Suri pelasi myös alle 20-vuotiaiden MM-kilpailuissa vuonna 2008 ja alle 18-vuotiaiden MM-kilpailuissa vuonna 2007.